Seks personer siktet for narkotikasmugling
De seks er fra 20-årene til 60-årene, og de er av både norsk og utenlandsk opprinnelse. Alle er siktet for grov narkotikaforbrytelse, noe som har en strafferamme på inntil 21 år. Saken startet da et nederlandsk registrert vogntog ble stoppet av tollvesenet i en kontroll på Magnormoen i Eidskog kommune natt til 31. januar i år. Tollvesenet fattet mistanke om at det var narkotika i bilen. Føreren og passasjeren, begge nederlandske, ble pågrepet. Senere ble ytterligere fire personer pågrepet. Samtlige har sittet varetektsfengslet siden de ble pågrepet, og politiet utelukker ikke flere pågripelser i saken.
Seks personer er siktet for grov narkotikaforbrytelse etter at tollvesenet stoppet en trailer med 300 kilo cannabis i Hedmark tidligere i år.